Leoni word groot - Johan Crous - Marleo Publiseerders
Leoni word groot – Johan Crous
Leoni word groot - Johan Crous
Wanneer 'n motorongeluk sy bene eis moet hy ophou speel en sy verloofde, die model, skop hom onder sy gat. Blits verdwyn van die samelewing en Altie die wrak verskyn. Leoni spoor hom op sosiale media en hulle bly vriende. Hy verwerp wat geneeshere sê en begin homself rehabiliteer.
Hy wyk na die platteland en word Leoni sy buurman. Hy oefen bedags op Marius se grasvelde omdat dit sagter is om op gras te val en makliker om teen die heinings op te staan. Dit is natuurlik dat Marius hom na sy naweek braai sal nooi. Leoni maak die deur oop en is geskok om haar held by die deur te sien.
Sy raak lief vir Altie die mens. Sy gebrek pla haar nie en hy onderrig haar in wiskunde. Die onderpresteerder word die beste wiskunde student op skool en sy kry haar trots terug. Hy het 'n obsessie om weer normaal te kan loop. Leoni het hom aanvaar soos hy is, maar hy wil nie aanvaar wees nie, hy wil gekies wees. 'n Misverstand skei hulle tydelik van mekaar en dit breek Leoni se hart. Sy besef sy het te vêr gegaan en hom veroordeel sonder dat hy homself kon verdedig. Sy het 'n aanname gemaak en verkeerd geoordeel.
Sy gaan besoek hom in die Kaap in die hospitaal en is verheug toe hy weer kan loop. Hy het haar onvoorwaardelik vergewe, maar dit het 'n letsel gelaat. Leoni moet nou drasties optree. Altie is meer ervare in die liefde en hy dryf Leoni tot breekpunt. Sy sal nie die wilskrag hê om nee te sê as hy verder wil gaan nie, maar hy het belowe om te wag tot sy 'n ring aan haar vinger het.
Sy wag geduldig vir sy groot vraag en die dag wat hy haar sy vrou gaan maak.
R40.00 (Vanaf R40.00) (elektronies) en $10.99 (Slapband) [EFT vir die elektroniese boek is ook beskikbaar]